CELEX: C2005/115/01
Language: et
Date: 2005-05-14 00:00:00
Title: Euroopa Kohtu (kolmas koda) 3. märtsi 2005. aasta otsus kohtuasjas C-428/02 (Vestre Landsret'i eelotsusetaotlus): Fonden Marselisborg Lystbådehavn versus Skatteministeriet ja Skatteministeriet versus Fonden Marselisborg Lystbådehavn (Kuues käibemaksudirektiiv — Artikli 13 B osa punkt b — Maksuvabastused — Kinnisvara üürileandmine — Ruumide ja maatükkide üürileandmine sõidukite parkimiseks — Veesõidukite kai äärsed kohad — Veesõidukite hoidmine maa peal)

14.5.2005   
            
            
               ET
            
            
               Euroopa Liidu Teataja
            
            
               C 115/1
            
         
      EUROOPA KOHTU
   
   (kolmas koda)
   3. märtsi 2005. aasta otsus
   kohtuasjas C-428/02 (Vestre Landsret'i eelotsusetaotlus): Fonden Marselisborg Lystbådehavn versus Skatteministeriet ja Skatteministeriet versus Fonden Marselisborg Lystbådehavn (1)
   
   (Kuues käibemaksudirektiiv - Artikli 13 B osa punkt b - Maksuvabastused - Kinnisvara üürileandmine - Ruumide ja maatükkide üürileandmine sõidukite parkimiseks - Veesõidukite kai äärsed kohad - Veesõidukite hoidmine maa peal)
   (2005/C 115/01)
   Kohtumenetluse keel: taani
   Kohtuasjas C-428/02, mille esemeks on Euroopa Kohtule EÜ artikli 234 alusel Vestre Landsret'i (Taani) 15. novembri 2002. aasta otsusega esitatud eelotsusetaotlus, mis saabus Euroopa Kohtusse 26. novembril 2002, menetluses järgmiste poolte vahel: Fonden Marselisborg Lystbådehavn v. Skatteministeriet ja Skatteministeriet v. Fonden Marselisborg Lystbådehavn, tegi Euroopa Kohus (kolmas koda) koosseisus: koja esimees A. Rosas, kohtunikud A. Borg Barthet, J.-P. Puissochet, J. Malenovský ja U. Lõhmus (ettekandja); kohtujurist J. Kokott, kohtusekretär kohtusekretäri abi H. von Holstein, 3. märtsil 2005 otsuse, mille resolutiivosa on järgmine:
   
               1.
            
            
               Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, muudetud nõukogu 14. detsembri 1992. aasta direktiiviga 92/111/EMÜ, artikli 13 B osa punkti b tuleb tõlgendada selliselt, et kinnisvara üürileandmise mõiste hõlmab nii veesõidukite sildumiseks ette nähtud kai äärseid kohti vees kui ka veesõidukite maapealseid hoiukohti sadamaalal.
            
         
               2.
            
            
               Kuuenda direktiivi, muudetud direktiiviga 92/111, artikli 13 B osa punkti b alapunkti 2 tuleb tõlgendada selliselt, et mõiste “sõidukid” hõlmab ka veesõidukeid.
            
         
      (1)  ELT C 55, 8.3.2003.